Римска власт је у првим десетљећима изазивала незадовољство локалног становништва, а што је у првом митридатском рату настојао искористити Митридат Велики; његова инвазија и противримски устанци су 86. године п. н. е. скршени од стране римског војсковође Суле у кампањи која је изазвала бројна разарања и пустошења. Подручје Грчке је тешко страдало и у римским грађанским ратовима неколико десетљећа касније, с обзиром да је било главно бојиште зараћених страна. Од тих пустошења се опоравило тек када је у другој половини 1. вијека успостављено Римско царство, чији је први владар Август од подручја Грчке створио нову, реорганизовану провинцију.